प्रभारी मंत्री को सौंपा ज्ञापन
नीमकाथाना | जाखड़कॉलोनी के लोगों ने स्वीकृत पेयजल टंकी निर्माण में देरी को लेकर प्रभारी मंत्री अजयसिंह किलक को ज्ञापन सौंपा। इसमें बताया गया है कि शहर की पुनर्गठित शहरी जलयोजना के तहत गोड़ावास में पेयजल टंकी एक ट्यूबवैल स्वीकृत है। इसके लिए 97 लाख का बजट भी है, लेकिन संबंधित अधिकारी टंकी निर्माण को लेकर अनदेखी कर रहे हैं। ग्रामीणों के मुताबिक इसके लिए पंचायत ने जगह भी चिन्हित कर जलदाय विभाग को दी है। सरपंच ने एनओसी भी जारी कर दी, लेकिन टंकी बनाने में विभाग रुचि नहीं दिखा रहा है। ज्ञापन देने वालों में फूलसिंह सामोता, रामलाल, बीरबल बराला, छोटूराम जाखड़, विक्रमसिंह आदि शामिल थे।
hin_Deva hin_Deva